Magna Grecie

'A **Magna Grecie** (jndr'à 'u latine: *Magna Graecia*, jndr'à 'u greche: /*Megálē Hellàs*) ète l'arèe sciugrafeche d'a penisole tagliàne meridionale che avenìe andicamende colonizzate da le Grece partenne da l'VIII sechele n.C.

Le fatte storece d'a Magna Grecie, pure ca so collegate forte forte, onna essere tenute separate da chidde d'a Sicilia greche. Pure ca l'espressione *Megálē Hellàs* ha state lette 'a prima vote relativamende tarde, jndr'à 'u II sechele n.C., jndr'à 'nu passe d'u storeche greche Polibio, se penze comungue ca 'a genesi d'u congette de sotte ave assute jndr'à 'u VI sechele n.C., ca segne l'apogéè d'a storie d'a Magna Grecie, cu relazione a le faste politece, economece, culturale e artistece raggiunde jndr'à quidde periode.

### Le origgene

Apprisse 'a colonizzazzione d'u Mare Eggèe, 'mbrà 'u VIII e 'u VII sechele n.C., crestiane de civiltà greche (mercande, contadine, allevature, artiggiane) asserene fore jndr'à vanne meridionale de l'Itaglie (chidde ca osce a die sonde Basilicate, Calavrie, Cambanie e Pugghie) jndr'à l'ambite de 'nu flusse migratorie origgenate da singole cetate d'a Grecie andiche, le mutive avèrene state 'u 'nderesse pu sveluppe de le attività commerciale e le tenziune suggiale pe colpe d'u 'ngremende d'a popolazzione ca cu 'a produzione agricole ca stave non ge se riuscive a dà pàne. Ste crestiane, arrevate sus a le coste de l'Itaglie funnarene 'nu sbuènne de cetate cumme Kyme e Metapontion, pò Taras e Rhegion.

Pe tradizione, 'a località addò s'avèrene stabbilìe avenève individuate seguenne l'indicazione ca dave l'Oracole d'u Sanduarie de Apolle a Delfi, ca avenève 'nderrogate da l'eciste, quidde ca avère state mise a cape de le colone. Pe le discendende de le crestiane grecie ca se chiandare jndr'à Penisole tagliàne, quiste ha state 'u periode jndr'à 'u quale avenìe raggiunde 'a massime ricchezze economeche, a quale se adda aggiungere pure 'u splendore jndr'à le cambe d'a culture e de l'arte, avenne seguite l'evoluzione d'a Civiltà Greche, jndr'à letterature, felosofije e arte, cu punde de sveluppe assaije vote superiore a chidde d'a madrepatrie.

Cumme conzeguenze de sta realtà de granne splendore, le zone colonizzate jndr'à penisole tagliàne, ne onne arrevate cu 'u nome de Magna Grecie (Megàle Hellàs): 'nu nome ca vuleve testimonià l'orgoglie pe avere date vite, lundane da 'a Grecie, a 'na comunitate de Grice ca avere raggiunde accussì ierte levèlle jndr'à 'u cambe suggiale, culturale e economeche, in combronde, cchiù granne d'a madrepatria stesse. Allore verse 'u III sechele n.C., se accumenzò a definì le colonie greche de l'Itaglie meridionale cumme facende parte d'a Magna Grecie (*Megàle Hellàs*). Referimende ca se penze avenìe 'nvendate da le colonie stesse, pe fà vedè 'a grannenezze lore in relazione a quedde d'a Grecie vecchie.

'U termine Magna Grecie se referisce allore a le popolazziune e civiltà, invece ca a 'n'endità territoriale e politeche.

Pure 'a Sicilie avìe 'nu sacche de colonie greche (cumme Zankle, Naxos, Selinus e Syraka), ca però seconde le grecie andiche non ge facevane parte de l'accussì dette Magna Grecie, a differenze de quidde ca invece penzavane le storece romane.

### Le stirpe diverse
Crestiane origgenarie d'a cetate de Calcide d'a granne isole Eubea, funnò 'a prime *Pithecusa* (Ischia), pò *Kyme* (Cuma) in Cambanie, quest'urtme 'nzieme a colone ca avenèvane da Cuma eolica, e 'mbrà 'u 756 n.C. e 'u 743 n.C. le doje cetate de *Zancle* (Messine) e *Rhegion* (Reggio), rispettivamende sus 'a sponde siciliane e quedde calavrese d'u Strette ca separe le doje terre.

Jndr'à l'anne successive, Grice de stirpe achèe avèrene date vite sus a 'u versande joniche apprime a *Sybaris* (Sibari, 720 n.C.) e pò a *Kroton* (Crotone 710 n.C.), spengiute da 'a necessità de fuscere da carestie e sovrappopolazzione. Sembre sus a 'u Ionie, seconde fonde tramandate da 'u storeche Eusebio de Cesarea, 'nu picche de colone spartane funnarene 'a cetate de *Taras* (Tarde, 706 n.C.).

'Mbrà 'u 710 n.C. e 'u 690 n.C., 'nu gruppe de Locrese, guidate da Evante, ca avenèvane da le reggione d'a Grecie sus a 'u gurfe de Crisa, funnarene *Lokroi Epizephyroi* (Locri Epizefiri), urtema cetate funnate jndr'à Calavrie da crestiane ca avenevane direttamende da 'a Grecie.

### Le sub-colonie

Jndr'à 'u tiembe, le cetate nuéve, pe mutive politece, de sovrappopolazzione, commerciale e de condrolle d'u territorie, allariarene 'a presenza lore jndr'à l'Itaglie, spannenne de fatte 'a civiltà greche a tutte 'u territorie ca osce a die, avéne chiamate Calavrie, jndr'à quidde tiembe canusciute cumme Enotrie o Itaglie, e a otre zone.

Le reggine funnarene *Pyxus* (Policastre Bussendine) jndr'à Cambanie; le locrese funnarene *Medma* (Rosarno) passanne da *Cetate-forte* (Polistena) e *Hipponion* (Vibo Valentia) jndr'à Calavrie; le sibbbarite facerene abbevescere le cendre indiggene de *Laos* e *Skydros* jndr'à Calavrie e funnarene *Poseidonia* (Paestum), jndr'à Cambanie; le crotoniate funnarene *[[Terina]]* e *Skylletion* (a Roccellette de Borgia) e parteciparene a 'a fondazione de *Kaulon* (vecine a Monasterace marine) jndr'à Calavrie; le zanclei funnarene *Metauros* (Gioia Tauro) jndr'à Calavrie.

Condinue onne state invece le aggressiune de le tarandine fatte a le danne de le vecine Peucezi e Messape, arrevate cu 'a definitive sconfitte subbite a opere de le Iapigge jndr'à 'u 473 n.C., cundate da 'u storeche greche Erodoto 'mbrà le cchiù grave ricevute da popolazziune de stirpe greche.

Cu l'arrive de le leggione romane avvenute 'mbrà 'u 290 e 'u 280 n.C., se definisce 'u passagge sotte 'a protezzione e 'u dominie de Rome de tutte le cetate greche d'a penisole tagliàne.

### Colonie greche jndr'à l' Adriatiche
'Nu programme forte forte de colonizzazzione avenìe accumenzate da Siracuse, a lepoche d'a tirannide de Dionisio 'u granne, atturne a 'u 387-385 n.C. 

Stu fenomene 'nderessò tutte l'Adriatiche e, in particolare purtò a 'a funnazzione jndr'à l'Itaglie de *Ankon* (Angone) e de *Adria* (Adria); sus 'a coste dalmate vedìe 'a funnazzione de *Issa* (osce a die Lissa), *Pharos* (osce a die Cetatevecchie de Lesina), *Dimos* (osce a die Lesina) e *Korkyra Melaina* (osce a die Curzola). Issa pò funnò da sole *Tragyrion* (osce a die Traù) e *Epetion*. Sus 'a coste albanese avenìe funnate *Lissos* (osce a die Alessio).

Cu stu programme de colonizzazzione Dionisio 'u Granne se assecurò 'nu condrolle totale sus a le rotte adriatiche ca purtavane 'u grane verse 'a madrepatrie, permettenne accussì a Siracuse de combetere cu le Etrusche jndr'à stu commerce. Pò resolvìe 'nu belle probbleme de politeche 'nderne, mannanne a popolà le colonie nuéve a tutte chidde ca non ge sopportavane 'u reggime sue tiranniche, addò lore avessere putute ristabbilìe le libbertà democrateche da jidde luate.

Apprime d'a colonizzazzione siracusane, ggià stavane presende jndr'à l'Adriatche oriendale de le colonie greche: jndr'à quidde ca osce a die jè 'u territorie albanese stavane *[[Apollonia (Albania)|Apollonia]]* e *Epidamnos-Dyrrachion* (osce a die Durazzo); jndr'à quidde ca osce a die jè 'u territorie croate stave invece 'a colonie de *Epidayron* (osce a die Ragusavecchia).

Le colonie adriatiche siracusane non g'avenene annoverate jndr'à 'u sienze stritte cumme parte d'a Magna Grecie ma sò di jedde 'n'allariamende 'mbortande assaije.

## Colonie d'a Magna Grecie

### [[Calavrie]]

### [[Cambanie]]

### Cambanie meridionale

### [[Lucanie]] (osce a die [[Basilicate]])

### [[Pugghie]]

## Colonie greche jndr'à l'Itaglie ca non g'appartenene a 'a Magna Grecie

## Colonie greche jndr'à [[Sicilie]]

Le cetate siciliote (*sikeloe* jndr'à 'u greche), cioè chidde d'a Sicilie de osce a die, non g'erane conziderate appartenende a 'a Magna Grecie, a eccezzione forse d'a cetate de Messana, 'nu riembe Zancle, cadute jndr'à l'orbite d'u reggine Anassilao. Aqquà avènene elengate le prengepàle colonie idendificate:

## Le date de funnazzione
Cronologgije d'a funnazzione de le prengepàle cetate d'a Magna Grecie e d'a Sicilie, seconde le storece andiche e le studie archeologgece de osce a die:

Cronologgije d'a funnazzione de le otre colonie greche, seconne le storece andiche e le studie archeologgeche de osce a die:

## Particolaritate de le polis magnogreche

### Organizzazzione amministrative
L'organizzazzione amministrative, ha state ereditate da le polis greche, repigghianne 'u congette de "cetate-state" amministrate da l'aristocrazie. Le cetate d'a Magna Grecie erane indipendende cumme le polis greche, tenèvane 'n'esercite forte assaije e stave 'nu reggende ca guvernave o 'nu sisteme de guverne democrateche. Avèrene state pure case de tirannìe, cumme jndr'à poderose Siracuse, tenute da 'u tiranne Dionisio ca cumbattìe le Cartaggenise 'nzigne 'a morta soje, a Atene, pe colpe de 'nu malore. 'A flotte ere 'n'arme micidiale ca le colone d'a Magna Grecie ausarene e quinde 'nu sbuénne de cetate se acchiavane sus 'a rive d'u mare e putevane ausà granne puérte addò stavane angorate cinde e cinde nave.

### Economije
Jndr'à le cetate d'a Magna grecie, se sveluppò subbete 'u commerce, l'agricolture e l'artiggianate. All'inizie oriendate a le popolazziune indiggene, 'u commerce avenìe subbete 'nu canale forte forte de scambie cu le grecie d'a madrepatria ca 'mbortave da 'u grane a le manufatte, da le opere letterarie a 'u marme e accussì vie. Le colone traserene in condatte pure cu le Cartaggenise ca però se revèlarene subbete subbete nemice tuéste assaije e pericolose.

### Culture
Da 'a madrepatria Grecie, l'arte, 'a letterature e 'a felosofije 'nfluenzarene jndr'à 'nu mode decisive 'a vite de le colonie. In Magna Grecia si diede molto credito alla cultura. Avaste penzà ca jndr'à le polis se raggiungìe 'nu tasse de 'ngegnerije, 'struzione e otre cambe pare a quidde d'a madrepatrie. Le colone ellenice apprisse ca avèrene sottomesse le popolazziune indiggene stabbilirene bibblioteche, cendre de studie ca furmarene le cchiù forte felosofe, letterate, midece. Pitagora de Samo se trasferìe a Crotone addò funno 'a scola soje jndr'à 'u 530 n.C. Visitarene 'a Magna Grecie 'mbrà le otre, Eschilo, Erodoto, Senofane e Platone. 'Mbrà le personagge illustre nate jndr'à Magna Grecie putime arrecurdà: le felosofe Parmenide, Zenone de Elea, Gorgia e Empedocle; le pitagorice Filolao, Archita, Liside, Echecrate e Timeo; 'u matemateche Archimede; le storece Ippi, Glauco e Lico; le poete Teocrito, Stesicoro, Ibico, Senocrito, Nosside, Alessi e Leonida; le midece Timoteo, Alcmeone e Democède; le sculture reggine Pitagora e Clearco; 'u pettore Zeusi, 'u musecologheAristosseno e 'u legislatore Zaleuco.

### Sport
Le colonie mannavene atlete de tutte le discipline a le sciueche ca se tenevane periodicamende a Olimbpia e Delfi jndr'à Grecie. Pò le colone d'a Magna Grecie tenèvane assaije a le sciueche ellenice addò putevane dà prove a le grice de l'appartenenza lore a 'u stesse luéche de origgine, d'a forza fisica lore e de le capacità jndr'à le sciueche pratecate pure da le lore andenate decine de generazziune apprime. E pe stu fatte le cchiù granne sovrane vulevane ca avenessere formate squadre da mannà jndr'à Grecie. 'U sport ere allore 'nu canale de comunicazzione cu 'a penisole elleniche, 'nu mezze cu 'u quale le colonie d'a Magna Grecie facevane sendè 'a vôscia lore. Assaije vote ere 'nu movimende gestite cchiù da 'a politeche ca da dedizione pa lotte, 'u lange d'u dische e pe tutte le otre attività ca se pratecavane duranne chidde prove agonisteche 'mbortande assaije. Le italiote e le siceliote avèrene granne successe jndr'à le combetiziune sportive jndr'à madrepatria. Avaste penzà ca le atlete de Crotone vingerene 20 titole jndr'à 26 Olimbiade 'mbrà 'u 588 n.C. e 'u 488 n.C., tande da essere seconde sulamende a Sparta e nnande a Atene.

## Note


## Bibbliografije
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## 'Ndruche pure
* Guerre Greche Puniche
* Colonie jndr'à l'andichità
* Colonizzazzione greche
* Colonizzazzione greche jndr'à l'Occidende
* Monetazzione incusa
* Storie d'a Pugghie
* Storie d'a Calavrie
* Storie d'a Cambanie
* Storie d'a Sicilie
* Storie d'a Basilicate

## Otre pruggette

## Collegaminde fore a Uicchipèdie
* Uemmene e fatte d'a Magna Grecie